2022.11.22.
HU
Az Európai Unió Hivatalos Lapja
L 302/7
2.19.
„4. töltési módozat”: az IEC 61851-1 szabvány 6.2.4. alpontjában meghatározott olyan töltési módozat, amelynél a jármű a járműnek (külső töltővel) egyenáramú áramot biztosító EVSE-re csatlakozik, a jármű és a töltőállomás közötti kommunikációval (jelző-/vezérlővezetékeken és/vagy vezetékes hálózatokon keresztül)
2.20.
„Jelző-/vezérlőport”: az elektromos/elektronikus részegység vagy egy elektromos/elektronikus részegység és a helyi AE (segédberendezés) komponenseinek összekapcsolására szolgáló és a vonatkozó funkcionális előírá­ soknak megfelelően használt (például a hozzá csatlakoztatott kábel maximális hossza tekintetében) port.
Példaként említhető az RS-232, az univerzális soros busz (USB), a nagy felbontású multimédiás interfész (HDMI), az IEEE 1394 szabvány („Tűzvezeték”).
A töltés üzemmódban lévő járművek esetében ide sorolható a mérő-vezérlőér jel, valamint a mérő-vezérlőér jel vonalon használt PLC-technológia, azaz a CAN.
2.21.
„Vezetékes hálózati port”: a hang-, adat- és jelátvitel összekapcsolására szolgáló olyan port, amelynek rendel­ tetése az egymástól távol elhelyezkedő rendszerek egy- vagy többfelhasználós kommunikációs hálózathoz való közvetlen csatlakozással történő összekapcsolása.
Ilyenek például a CATV, a PSTN, az ISDN, az xDSL, a LAN és hasonló hálózatok.
Ezek a portok támogathatják az árnyékolt vagy árnyékolatlan kábeleket, és váltakozó árammal vagy egyenárammal is működhetnek, amennyiben ez a távközlési előírások szerves részét képezi.
2.22.
„Aszimmetrikus mesterséges hálózat (AAN)”: olyan hálózat, amelyet az aszimmetrikus (közös módusú) feszültség mérésére (vagy injektálására) használnak árnyékolatlan szimmetrikus (pl. távközlési) jelvezetéke­ ken, elutasítva a szimmetrikus (különböző módusú) jelet.
Ezt a hálózatot töltés üzemmódban be kell illeszteni a jármű kommunikációs/jelvezetékeibe, hogy fajlagos terhelési impedanciát és/vagy szétválasztást biztosítsanak (pl. a kommunikációs/jelvezetékek és az elektromos hálózat között).
Ebben az előírásban az „AAN” rövidítés alatt a szimmetrikus vezetékek is értendők.
2.23.
„Egyenáramú töltést biztosító mesterséges hálózat (DC-charging-AN) ”: olyan hálózat, amely töltés üzemmódban a jármű nagyfeszültségű egyenáramú kimenetébe van behelyezve, és amely adott frekvenciatartományban fajlagos terhelési impedanciát biztosít, és elkülönítheti a járművet a nagyfeszültségű egyenáramú töltőállo­ mástól az adott frekvenciatartományban.
2.24.
„Mesterséges elektromos hálózat (AMN)”: meghatározott impedanciát biztosít az elektromos/elektronikus rész­ egységnek rádiófrekvenciákon, összekapcsolja a zavaró feszültséget a mérő vevőkészülékkel, és függetleníti a vizsgálati áramkört a tápáramkörtől.
Az AMN-nek két alapvető típusa van: az aszimmetrikus feszültségeket összekapcsoló V-hálózat (V-AMN), valamint a szimmetrikus és az aszimmetrikus feszültségeket külön összekötő delta-hálózat.
A vonali impedanciastabilizáló hálózat (LISN) és a V-AMN kifejezések egymással felcserélhetően használhatók.
Töltés üzemmódban a jármű elektromos hálózatába beépített hálózat, amely adott frekvenciatartományban fajlagos terhelési impedanciát biztosít, és amely elkülöníti a járművet az elektromos hálózattól az adott frekvenciatartományban.
2.25.
„Szabadtéri vizsgálati helyszín (OTS)”: a CISPR 16. szabványában meghatározott szabadtéri vizsgálati hely­ színhez hasonló mérési helyszín, de földelősíkra nincs szükség, és méretében is különbözik az említett helyszíntől.
3.
Jóváhagyás iránti kérelem
3.1.
Járműtípusok jóváhagyása
3.1.1.
A járműtípus elektromágneses összeférhetősége tekintetében történő jóváhagyására vonatkozó kérelmet a jármű gyártójának kell benyújtania.
3.1.2.
Az adatközlő lap mintája a 2A.
mellékletben található.
3.1.3.
A jármű gyártója jegyzéket készít, amely megnevezi a jármű összes lényeges elektromos/elektronikus rend­ szerét vagy elektromos/elektronikus részegységét, a karosszériaváltozatokat, a karosszéria anyagának válto­ zatait, a vezetékek általános elrendezését, a motorváltozatokat, a balkormányos vagy jobbkormányos válto­ zatokat és a tengelytávolság-változatokat.
A jármű lényeges elektromos/elektronikus rendszerei vagy elekt­ romos/elektronikus részegységei azok, amelyek jelentős széles sávú vagy keskeny sávú sugárzást bocsát­ hatnak ki és/vagy azok, amelyek összefüggenek a jármű zavartűréshez kapcsolódó funkcióival (lásd a 2.12.
szakaszt.), továbbá azok, amelyek a csatlakozást biztosítják a REESS töltéséhez.
3.1.4.
E jegyzékből a gyártó és a típusjóváhagyó hatóság kölcsönös megállapodása alapján ki kell választani egy, a jóváhagyásra benyújtandó típust reprezentáló járművet.
A jármű kiválasztása a gyártó által kínált elektro­ mos/elektronikus rendszerek alapján történik.
Az említett jegyzékből több járművet is ki lehet választani, ha a gyártó és a típusjóváhagyó hatóság egyaránt úgy ítéli meg, hogy a járművek különböző elektromos/ elektronikus rendszereket foglalnak magukban, amelyek feltehetően jelentős hatást gyakorolnak a jármű elektromágneses összeférhetőségére az első reprezentatív járműhöz képest.